Ишии полага усиля за подобряване на отношенията със САЩ по време, когато те са силно обтегнати заради ситуацията в Китай и неравноправното отношение към американските японци. Неговият подход изразява силната му вяра, че добрите отношения със САЩ са първостепенни за японското икономическо и политическо развитие. В качеството си на специален пратеник (1917 г. – 1918 г.), той договаря Спогодбата Лансинг-Ишии, която има за цел да намали напрежението между двете страни, но се оказва неефективна заради нежеланието на правителствата да направят конкретни отстъпки. Ишши остава посланик в САЩ в периода 1918 г. 1919 г.) и се опитва да изглади отношенията заради Сибирската интервенция на японската армия срещу болшевиките, част от Интервенцията на Антантата в Руската гражданска война.